**IEPIRKUMa PROCEDŪRA**

**“Būvdarbu veikšana 6.vidusskolas ēkā, Daugavpilī”**

**identifikācijas Nr.DPD 2015/126**

**ATBILDES UZ PRETENDENTU JAUTĀJUMIEM Nr.4**

Daugavpils pilsētas domes iepirkuma komisija (turpmāk – Iepirkuma komisija) 2015.gada 23.novembra sēdē (protokols Nr.6) ir izskatījusi ieinteresēto pretendentu uz e-pastu nosūtītās vēstules ar uzdotajiem jautājumiem uz kuriem Iepirkuma komisija sniedz sekojošas atbildes.

**Jautājums:**

33.pozīcija “Atjaunojamās margas M-3 ierīkošana” 9,00m – kādi darbu veidi tiek paredzēti margu atjaunošanai?

**Atbilde:**

33.pozīcijā iekļauti esošo metāla margu M-3 remonta darbi: iztrūkstošo daļu atjaunošana, bojāto daļu nomaiņa, vecās krāsas noņemšana un krāsošana. Nepieciešams papildus stiprināt esošo konstrukciju, lai nodrošinātu pacēlāja uzstādīšanu (atkarībā no pacēlāja modeļa stiprinājuma apjoms tiks risināts autoruzraudzības kārtībā).

**Jautājums:**

41.pozīcija “Grīdu koka gulšņu ierīkošana uz esošiem ķieģeļu stabiņiem” (tas pats attiecas uz 48. un 50.pozīciju; 55. un 57.pozīciju) – ja ķieģeļu stabiņi ir esošie (arī projektā AR-09 ir norādīts, ka ķieģeļi ir esošie), kāpēc tiek paredzēts māla ķieģeļu materiāls 649 gab., vai šo aili ir jāizpilda? Bez tam, 41.pozīcijā ietvertais nosaukums paredz tieši grīdas koka gulšņu ierīkošanu un šim darbam paredzētie materiāli ir norādīti 43.pozīcijā. Lūdzam precizēt.

**Atbilde:**

Grīdas koka gulšņu ierīkošana ir paredzēta uz esošiem ķieģeļu stabiņiem, bet, esošās grīdas demontāžas darbu laikā būs jāizvērtē stabiņu stāvoklis un jāveic to remonts, nomainot bojātus ķieģeļus. Apjomos ir iekļauts ķieģeļu materiāls remonta vajadzībām (ar rezervi, jo konkrētu skaitu projekta izstrādes laikā nebija iespējams noteikt). 41. pozīcijā iekļauti darbi un materiāli, kas saistīti ar esošās konstrukcijas remontu pirms gulšņu ierīkošanas, bet 43.pozīcijā ietilpst gulšņu koka materiāli un ierīkošanas darbi.

**Jautājums:**

Lūdzam izskaidrot 76.pozīcijā iekļauto darbu veidu – “Logs ar atveramo režģi ārējās pusēs”. No kāda materiāla paredzēts ierīkot šo režģi? Lūdzam iesniegt šī režģa ierīkošanas shēmu.

**Atbilde:**

76.pozīcija paredzēta logu L-1 un standarta metāla aizsargrežģa ierīkošana. Režģa ierīkošanas shēma ver tikt izstrādāta autoruzraudzības kārtībā.

**Jautājums:**

Lūdzam izlabot 73.pozīcijas materiāla cementa javas R=25MPa (250 kg/cm2) biezumu uz b=50mm.

**Atbilde:**

73.pozīcijā ir drukas kļūda. Cementa javas biezums ir 50mm (skatīt konsolidēto pielikumu).

**Jautājums:**

Lūdzam precizēt, vai tiek paredzēta iekšējo palodžu ierīkošana logiem L-1?

**Atbilde:**

Logiem L-1 iekšējas palodzes nebija projektētas, ņemot vēra to uzstādīšanas augstumu. Sienas virsmas izlīdzināšana pēc logu uzstādīšanas, sienas apmešana un nokrāsošana ir iekļauta sienas apdares apjomos (pozīcijas 79.-82).

**Jautājums:**

Kurā no konkursā dotajām vispārējo būvdarbu apjomu pozīcijām ir iekļauta logu aiļu apdare?

**Atbilde:**

Logu ailu apdare ir iekļauta sienu apdares apjomos (pozīcijas 79.-82.).

**Jautājums:**

93.pozīcijas “Zviedru siena” izmaksu aprēķināšanai ir nepieciešama informācija par iekārtas izmēriem (augstumu, platumu). Lūdzam to norādīt.

**Atbilde:**

93.pozīcija paredzēta “zviedru sienas” 1 komplekta ierīkošana. Būvapjomu aprēķinam bija pieņemti iekārtu izmēri 2200mm x 750mm x 2 (2 sekcijas) (skatīt konsolidēto pielikumu).

**Jautājums:**

94.pozīcijā paredzēto iekārtu izmaksu aprēķināšanai ir nepieciešama informācija par izmēriem, šo iekārtu rasējums vai zīmējums.

**Atbilde:**

Individuālo plauktiņu bērnu mutes higiēnas piederumu novietošanai, ar pakaramajiem un nodalošām starpsienām roku/ kāju dvieļu glabāšanai, izgatavošana, uzstādīšana. Šādi vai analoģi moduļi jāuzstāda trīs bērnu grupu sanitārajos mezglos, divās telpās 18 bērniem, vienā telpā 16 bērniem. Modulis 8 bērniem. Moduļa izmērs: 1120x140x1000. Par izmēriem vienoties ar pasūtītāju, pielāgojot telpai vietu skaitu modulī) Vienam bērnam 2 pakaramie – augšpusē roku dvielim, apakšā – kāju dvielim. Augšā plauktiņš zobu higiēnas piederumiem. Starp kaimiņiem sieniņa. Vienā modulī 8 dalījumi. Izmantot viegli tīrāmus un veselībai nekaitīgus plātņu materiālus. Virsmu pārklājumi nedrīkst saturēt bīstamās vielas, kuras atbilstoši Direktīvai 1999/45/EC ir kancerogēnas, reproduktīvo sistēmu bojājošas, mutagēnas, toksiskas, alerģiskas ieelpojot vai bīstamas vide. Izmēri un materiali var mainīties saskaņojot ar Pasūtītāju (skatīt fotogrāfijas pielikumā).

**Jautājums:**

23.pozīcija “Gaismekļa pārtaisīšana, lai uzstādītu LED lampu 30min/gab.” – kādi darbi tiek paredzēti šajā pozīcijā?

**Atbilde:**

23.pozīcijā iekļauti darbi, kas nepieciešami cita projekta ietvaros iegādāto un skolas noliktavā esošo LED lampiņu uzstādīšanai jaunajos gaismekļos. Šo darbu aprēķināta laika ietilpība ir 30 min uz 1 gabalu.

Iepirkuma komisijas priekšsēdētāja *(personiskais paraksts)* J.Kornutjaka